Document ID: 32009R0388

KOMISSION ASETUS (EY) N:o 388/2009,
annettu 12 päivänä toukokuuta 2009,
neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja- ja riisijalosteisiin sovellettavan tuonti- ja vientijärjestelmän osalta
(Kodifioitu toisinto)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143, 170 ja 187 artiklan yhdessä 4 artiklan kanssa,
sekä katsoo seuraavaa:
(1)
Neuvoston asetusten (ETY) N:o 1418/76 ja (ETY) N:o 1766/92 soveltamista koskevista yksityiskohtaisista säännöistä vilja- ja riisijalosteisiin sovellettavan tuonti- ja vientijärjestelmän osalta sekä vilja- ja riisialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1162/95 muuttamisesta 29 päivänä kesäkuuta 1995 annettua komission asetusta (EY) N:o 1518/95 (2) on muutettu huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
(2)
Yhteisöä sitovien kansainvälisten velvoitteiden mukaisesti olisi säädettävä kolmansien maiden kanssa käytävän vilja- ja riisijalosteiden kaupan tuontitullien ja sovellettavien tukien soveltamista koskevista säännöistä, lukuun ottamatta eläinten ruokintaan tarkoitettuja tuotteita, joille on säädetty erityiset säännöt.
(3)
Tuen tarkoituksena on korvata tuotteiden yhteisön sisäisen hinnan ja maailmanmarkkinahinnan erotus. Tämän takia olisi vahvistettava ne säännöt, joiden mukaan päätetään tuesta lähinnä perustuotteiden yhteisön sisäisen ja ulkopuolisen hinnan ja jalosteiden maailmanmarkkinoiden myyntimahdollisuuksien ja -edellytysten perusteella.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tässä asetuksessa tarkoitetaan:
a)
”jalosteilla”:
i)
asetuksen (EY) N:o 1234/2007 liitteessä I olevan I osan d kohdassa tarkoitettuja tuotteita ja tuoteryhmiä, lukuun ottamatta CN-koodiin ex 2309 kuuluvia tuotteita;
ii)
asetuksen (EY) N:o 1234/2007 liitteessä I olevan II osan c kohdassa tarkoitettuja tuotteita ja tuoteryhmiä;
b)
”perustuotteilla” asetuksen (EY) N:o 1234/2007 liitteessä I olevan I osan a ja b kohdassa lueteltuja viljoja ja mainitun asetuksen liitteessä I olevan II osan b kohdassa tarkoitettuja rikkoutuneita riisinjyviä.
2 artikla
1. Jalosteille annettava tuki vahvistetaan ottaen huomioon erityisesti:
a)
perustuotteiden hintojen kehitys sekä yhteisössä että maailmanmarkkinoilla;
b)
kyseisen tuotteen valmistamiseen tarvittavat perustuotteiden määrät ja se, että näitä voidaan tarvittaessa vaihtaa keskenään;
c)
useaan samasta perustuotteesta samalla valmistusmenetelmällä valmistettuihin tuotteisiin sovellettavien tukien mahdollinen kasautuminen;
d)
jalosteiden myynnin mahdollisuudet ja edellytykset maailmanmarkkinoilla.
2. Tuet vahvistetaan vähintään kerran kuukaudessa.
3 artikla
1. Tuki tarkistetaan komission asetuksen (EY) N:o 1342/2003 (4) 14 ja 15 artiklan mukaisesti. Tarkistaminen tapahtuu siten, että tukeen lisätään tai siitä vähennetään asetuksen (EY) N:o 1342/2003 14 artiklan 1 ja 3 kohdassa tarkoitetun kunkin tarkistamisen jälkeen jäljellä oleva määrä tonnia perustuotetta kohden, joka on kerrottu tämän asetuksen liitteessä I olevassa 4 sarakkeessa kyseisen jalosteen kohdalla esitetyllä kertoimella.
2. Asetuksen (EY) N:o 1234/2007 164 artiklan 4 kohdan ja 166 artiklan ensimmäisen kohdan soveltamiseksi määrää nolla ei katsota tueksi eikä tällöin sovelleta asetuksen (EY) N:o 1342/2003 15 artiklan 1 kohdassa tarkoitettua mukauttamista.
4 artikla
1. Jäsenvaltioiden on ilmoitettava komissiolle joka päivä ennen kello 15:tä (Brysselin aikaa) määrät, joille vientitodistuksia on haettu.
2. Sellaisten vilja- ja riisijalosteiden osalta, jotka mainitaan asetuksen (EY) N:o 1234/2007 162 artiklan 1 kohdan b alakohdassa, jäsenvaltioiden on ilmoitettava komissiolle viimeistään joka keskiviikkona edeltävän viikon osalta komission asetuksen (ETY) N:o 3846/87 (5) liitteessä I määritellyn jokaisen tuotekoodin osalta määrät, joille todistuksia on annettu eritellen ne viedyt tuotteet, jotka ovat saaneet tukea ja ne tuotteet, jotka eivät ole saaneet tukea.
5 artikla
1. Kun yhden tai useamman tuotteen kohdalla toteutuvat asetuksen (EY) N:o 1234/2007 187 artiklassa tarkoitetut edellytykset, komissio voi toteuttaa seuraavat toimenpiteet:
a)
vientiveron soveltaminen. Komissio vahvistaa tämän veron kerran viikossa. Se voi vaihdella määräpaikan mukaan;
b)
vientitodistusten antamisen täydellinen tai osittainen keskeyttäminen;
c)
käsiteltävänä olevien vientitodistushakemusten täydellinen tai osittainen hylkääminen.
2. Edellä 1 kohdan a alakohdassa tarkoitettu vientivero on tullimuodollisuuksien suorituspäivänä sovellettava vero.
Asianomainen voi kuitenkin hakea todistushakemuksen jättöpäivänä sovellettavan vientiveron soveltamista todistuksen voimassaoloaikana tapahtuvaan vientiin, jos sitä haetaan samaan aikaan todistushakemuksen kanssa.
3. Komissio ilmoittaa päätöksestään jäsenvaltioille ja julkistaa sen.
6 artikla
Asetuksen (EY) N:o 1234/2007 195 artiklan 2 kohdassa tarkoitetun menettelyn mukaisesti päätetään tarvittaessa menetelmistä, joilla todetaan tuhkapitoisuus, rasva-ainepitoisuus ja tärkkelyspitoisuus, denaturoinnista sekä kaikista muista tuonti- ja vientijärjestelmää koskevista määritysmenetelmistä, jotka ovat tarpeen tämän asetuksen soveltamiseksi.
7 artikla
Kumotaan asetus (EY) N:o 1518/95.
Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
8 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä toukokuuta 2009.

Labels: 2
17
3
12
15